Komisijos komunikatas Europos parlamentui pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos parlamento ir Tarybos direktyvos, iš dalies keičiančios Tarybos direktyvą 91/440/EEB dėl Bendrijos geležinkelių plėtros ir Europos parlamento ir Tarybos direktyvą 2001/14/EB dėl geležinkelių infrastruktūros pajėgumų paskirstymo, mokesčių už naudojimąsi geležinkelių infrastruktūra ėmimo ir saugos sertifikavimo, priėmimo /* KOM/2006/0516 galutinis - COD 2004/0047 */





[pic] | EUROPOS BENDRIJŲ KOMISIJA | Briuselis, 18.9.2006 COM(2006) 516 galutinis 2004/0047 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos Parlamento ir Tarybos direktyvos, iš dalies keičiančios Tarybos direktyvą 91/440/EEB dėl Bendrijos geležinkelių plėtros ir Europos Parlamento ir Tarybos direktyvą 2001/14/EB dėl geležinkelių infrastruktūros pajėgumų paskirstymo, mokesčių už naudojimąsi geležinkelių infrastruktūra ėmimo ir saugos sertifikavimo, priėmimo 2004/0047 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos Parlamento ir Tarybos direktyvos, iš dalies keičiančios Tarybos direktyvą 91/440/EEB dėl Bendrijos geležinkelių plėtros ir Europos Parlamento ir Tarybos direktyvą 2001/14/EB dėl geležinkelių infrastruktūros pajėgumų paskirstymo, mokesčių už naudojimąsi geležinkelių infrastruktūra ėmimo ir saugos sertifikavimo, priėmimo 1. PAGALBINĖ INFORMACIJA Pasiūlymo perdavimo EP ir Tarybai data (dokumentas COM(2004) 0139 galutinis – 2004/0047 COD): | 2004 m. kovo 4 d. | Europos ekonomikos ir socialinių reikalų komiteto nuomonės data: | 2005 m. vasario 9 d. | Europos Parlamento nuomonės (pirmojo svarstymo) data: | 2005 m. rugsėjo 28 d. | Bendrosios pozicijos priėmimo data: | 2006 m. liepos 24 d. | 2. KOMISIJOS PASIŪLYMO TIKSLAS Vadovaudamasi baltąja knyga „Europos transporto politika 2010 m.: laikas spręsti“, šiuo pasiūlymu Komisija siekia tęsti geležinkelių sektoriaus reformą atveriant tarptautinio keleivių vežimo Europos Sąjungoje rinką konkurencijai . Tai viena iš keturių priemonių, kurias Komisija pasiūlė pagal trečiąjį geležinkelių paketą (kitomis priemonėmis siekiama gerinti tarptautinėmis paslaugomis besinaudojančių keleivių teises, nustatyti traukinių mašinistų sertifikavimo sistemą ir gerinti krovinių vežimo geležinkeliais paslaugų kokybę). Šiame pasiūlyme numatoma, kad nuo 2010 m. sausio 1 d. geležinkelio įmonėms, turinčioms licenciją ir reikiamus saugos sertifikatus, reikėtų suteikti galimybę Bendrijoje naudotis infrastruktūra tarptautinėms keleivių vežimo paslaugoms teikti. Siekiant sukurti realistiškas ekonomines sąlygas paslaugoms plėtoti, siūloma veiklos vykdytojams leisti įlaipinti ir išlaipinti keleivius visose tarptautinio maršruto stotyse, įskaitant toje pačioje valstybėje narėje esančias stotis. Veikla organizuota taip, kad būtų išsaugota viešojo paslaugų pirkimo sutarčių ekonominė pusiausvyra, kuriai šis pasiūlymas gali turėti įtakos, tuo pat metu nenustatant pernelyg didelių apribojimų geležinkelio įmonėms, kurios naudodamosi atvira prieiga teikia tarptautines keleivių vežimo geležinkeliais paslaugas. 3. PASTABOS DĖL BENDROSIOS POZICIJOS Pagrindinis Tarybos diskusijų klausimas, susijęs su Komisijos rinkos atvėrimo pasiūlymu, buvo šio pasiūlymo sąsajos su persvarstytu pasiūlymu dėl keleivių vežimo keliais ir geležinkeliais viešųjų paslaugų [1] . Todėl 2005 m. gruodžio 5 d. Tarybos posėdyje politinį susitarimą dėl pasiūlymo dėl patekimo į geležinkelių rinką pavyko pasiekti tik nagrinėjant abiejų pasiūlymų tarpusavio ryšį ir Tarybos bei Komisijos pareiškime, įtrauktame į posėdžio protokolą, pateikiant gaires dėl kelių pasiūlymo dėl keleivių vežimo viešųjų paslaugų aspektų (žr. I priedą). Taryba kvalifikuota balsų dauguma (Vengrijai susilaikius) padarė keletą bendro pobūdžio pakeitimų Komisijos pasiūlyme, kurie yra priimtini, nes padeda užtikrinti, kad pasiūlymo tikslai būtų pasiekti. Pirmasis pakeitimas susijęs su atviros prieigos prie infrastruktūros teisėmis teikiant keleivių vežimo geležinkeliais paslaugas. Taryba paliko galioti Komisijos siūlomą tarptautinių keleivių vežimo geležinkeliais paslaugų rinkos atvėrimo datą – 2010 m. Bendrojoje pozicijoje siūloma iki 2012 m. atidėti rinkos atvėrimą valstybėms narėms, kuriose tarptautinis vežimas yra svarbi visų keleivių vežimo geležinkeliais paslaugų dalis. Taigi Taryba atmetė Europos Parlamento pirmojo svarstymo pasiūlymus tarptautinių paslaugų rinką atverti anksčiau, t. y. 2008 m., o vidaus paslaugų rinką – iki 2012 m. Kita vertus, Taryba pritarė Parlamento pasiūlymui dėl abipusiškumo sąlygos, kurią galėtų taikyti valstybės narės, kurios atvers savo rinką anksčiau nei 2010 m. Komisija sutinka su šiuo bendrojoje pozicijoje nustatytu rinkos atvėrimo tvarkaraščiu, nes jis suteikia galimybę visiems rinkos dalyviams pasirengti rinkos atvėrimui. Komisija taip pat pritaria abipusiškumo sąlygai, nes ji yra griežtai pereinamojo pobūdžio ir suformuluota taip, kad būtų išvengta prieštaravimo Bendrijos teisei. Komisija taip pat sutinka su bendrosios pozicijos nuostata, kad prieigos teisė turėtų būti suteikta tik teikiant tas tarptautines paslaugas, kurių pagrindinis tikslas – vežti keleivius tarp stočių, esančių skirtingose valstybėse narėse. Tokiu būdu išvengiama piktnaudžiavimo prieigos teise teikiant tarptautines keleivių vežimo geležinkeliais paslaugas, apimančias kabotažą; toks piktnaudžiavimas nulemtų rinkos atvėrimą keleivių vežimo geležinkeliais valstybės viduje paslaugoms. Antra, Bendrojoje pozicijoje Taryba aiškiau apibrėžia mechanizmus ir procedūras viešosioms transporto paslaugoms apsaugoti. Taryba pritaria bendrajam Komisijos pasiūlytam principui, kad prieigos teisė gali būti ribojama tik tuo atveju, jei ja būtų pažeista viešųjų transporto paslaugų ekonominė pusiausvyra. Taryba papildė Komisijos pasiūlymą trimis elementais: a) skaidria procedūra, kurioje nepriklausomos reguliavimo institucijos vaidina pagrindinį vaidmenį nustatant, ar rinkos atvėrimas tarptautinėms keleivių vežimo geležinkeliais paslaugoms netrikdo viešųjų transporto paslaugų pusiausvyros, b) prieigos teisės suteikimo ar apribojimo būdų paaiškinimu ir c) nuostata, kuria valstybėms narėms leidžiama, laikantis skaidrumo ir nediskriminavimo principų, imti mokestį už tarptautines keleivių vežimo geležinkeliais paslaugas siekiant finansuoti viešąsias keleivių vežimo geležinkeliais paslaugas. Komisija sutinka su šiais papildomais elementais, nes juos pasitelkus aiškiau išdėstomos nuostatos arba nurodoma, kas yra leistina pagal Bendrijos teisę. Trečiuoju pakeitimu priimamas Europos Parlamento siūlymas atveriant rinką tarptautinėms keleivių vežimo geležinkeliais paslaugoms, visų pirma paslaugoms, kurioms reikalinga specializuota infrastruktūra, numatyti papildomas priemones, kuriomis siekiama sukurti stabilesnes ir labiau nuspėjamas sąlygas investicijoms į šių paslaugų infrastruktūrą. Nors Parlamentas siūlo pagrindų susitarimus dėl paslaugų, kurias teikiant reikalinga specializuota infrastruktūra ir didelės ilgalaikės investicijos, leisti sudaryti 10 metų laikotarpiui, Tarybos nuomone 15 metų laikotarpis yra tinkamesnis. Komisija remia Tarybos poziciją, kurioje tinkamai atsižvelgiama į paprastai ilgą tokios specializuotos geležinkelio infrastruktūros nusidėvėjimo laikotarpį. Galiausiai, Tarybos bendrojoje pozicijoje numatyta keletas kitų svarbių Komisijos pasiūlymo pakeitimų. Joje patikslinama , kad direktyva siekiama atverti tarptautinių keleivių vežimo geležinkeliais paslaugų rinką Bendrijoje, ir kad prekių ir keleivių vežimo paslaugoms, kurios pradedamos ir baigiamos teikti trečiosiose šalyse, bei tranzito per Bendriją paslaugoms šis pasiūlymas netaikomas . Be to, bendrojoje pozicijoje valstybėms narėms numatoma galimybė taikyti pereinamąjį laikotarpį, kurio metu jos visiškai neatvertų tarptautinių keleivių vežimo paslaugų rinkos tais atvejais, kai teisė naudotis tam tikromis geležinkelio linijomis jau buvo suteikta, pavyzdžiui, koncesijos sutartimi, atviro konkurso tvarka. Taryba taip pat siūlo, kad valstybės narės, kuriose nėra geležinkelių sistemos, pavyzdžiui, Malta ir Kipras , būtų atleistos nuo pareigos įgyvendinti direktyvas, kurios yra susijusios su šiais pakeitimais. Komisija sutinka su visomis šiomis papildomomis nuostatomis. 4. IŠSAMIOS KOMISIJOS PASTABOS Komisija visiškai ar iš dalies priėmė keturis iš dvylikos Europos Parlamento pakeitimų, pasiūlytų per pirmąjį svarstymą. Iš jų Taryba į savo bendrąją poziciją įtraukė aštuonis, perkeldama juos pažodžiui arba iš esmės. 4.1. Komisijos priimti ir visiškai ar iš dalies į bendrąją poziciją įtraukti EP pakeitimai Toliau pateikiamos nuorodos į bendrosios pozicijos konstatuojamąsias dalis ir straipsnius. 5 ir 13 pakeitimai. Priimdama Europos Parlamento pasiūlymą, Taryba 2 straipsnio 4 dalyje siūlo pailginti standartinį pagrindų susitarimo galiojimo laikotarpį iki 15 metų, palyginti su Europos Parlamento siūlomu 10 metų laikotarpiu. Taryba taip pat tiesiogiai išvardija pajėgumų, kurie pareiškėjui bus suteikti pagrindų susitarimo galiojimo laikotarpiu, ypatumus. 7 pakeitimas . 21 konstatuojamojoje dalyje rekomenduojama iš dalies pakeisti Direktyvą 91/440/EEB ir Direktyvą 2001/14/EB. 10 pakeitimas. 10 konstatuojamojoje dalyje ir 1 straipsnio 8 dalies 3b punkte teigiama, kad atviros prieigos teisę galima apriboti tik tuo atveju, jei remdamasi objektyvia ekonomine analize reguliavimo institucija padarytų išvadą, kad dėl šios teisės iškiltų pavojus viešųjų transporto paslaugų ekonominei pusiausvyrai. Bendrojoje pozicijoje taip pat išvardijami dalyviai, kurie gali prašyti tokios ekonominės analizės, ir nurodomi procedūriniai vertinimo ir sprendimo paskelbimo aspektai. 4.2. EP pakeitimai, kuriuos Komisija atmetė, ir kurie neįtraukti į bendrąją poziciją 2, 8 ir 9 pakeitimai. 6 konstatuojamojoje dalyje ir 1 straipsnio 8 dalies 3a punkte numatyta tinkama tarptautinių keleivių vežimo geležinkeliais paslaugų rinkos atvėrimo data yra 2010 m. sausio 1 d. Tai prieštarauja Europos Parlamento pozicijai, kurioje siūloma tarptautinių keleivių vežimo geležinkeliais paslaugų rinką atverti iki 2008 m., o vidaus paslaugų – iki 2012 m. 4 pakeitimas. Šiame pakeitime daroma nuoroda į Komisijos pasiūlymo dėl Europos Parlamento ir Tarybos reglamento dėl keleivių vežimo keliais ir geležinkeliais viešųjų paslaugų svarstymą Taryboje. Tokia nuoroda nebūtina, nes 2006 m. birželio 9 d. Taryba pasiekė politinį susitarimą dėl minėto pasiūlymo. 4.3. EP pakeitimai, kuriuos Komisija atmetė, ir kurie buvo visiškai arba iš dalies įtraukti į bendrąją poziciją 6 ir 12 pakeitimai. 17 konstatuojamojoje dalyje ir 1 straipsnio 9 bei 10 dalyse reikalaujama, kad Komisija 2009 m. pateiktų Direktyvos 91/440/EEB su pakeitimais, padarytais Direktyva 2001/12/EB, įgyvendinimo ataskaitą, o praėjus dvejiems metams nuo tarptautinių keleivių vežimo geležinkeliais paslaugų rinkos atvėrimo – šios direktyvos įgyvendinimo ataskaitą. Parlamento pakeitimais reikalaujama, kad Komisija pateiktų dvi šios direktyvos įgyvendinimo ataskaitas: pirmąją praėjus dvejiems metams nuo tarptautinių keleivių vežimo geležinkeliais paslaugų rinkos atvėrimo dienos, kaip siūlo Europos Parlamentas, o antrąją – praėjus dvejiems metams nuo siūlomos vidaus paslaugų rinkos atvėrimo dienos. 3 ir 11 pakeitimai. Vadovaujantis Europos Parlamento siūlymu, 11 konstatuojamojoje dalyje ir 1 straipsnio 8 dalies 3d punkte nereikalaujama, kad valstybės narės, atvėrusios savo tarptautinių keleivių vežimo geležinkeliais paslaugų rinką, anksčiau nei numatyta Bendrijos teisės aktuose suteiktų prieigos teises geležinkelio įmonėms arba jų tiesiogiai ar netiesiogiai valdomoms dukterinėms įmonėms, kurioms licencijos išduotos valstybėje narėje, kurioje panašaus pobūdžio prieigos teisės nesuteikiamos. Komisija priima šiuos pakeitimus, kuriuos ji atmetė per pirmąjį Europos Parlamento svarstymą. 5. IŠVADA Komisija mano, kad 2006 m. liepos 24 d. kvalifikuota balsų dauguma priimtoje bendrojoje pozicijoje neprieštaraujama pagrindiniams pasiūlymo tikslams ir esminėms nuostatoms, todėl remia šią bendrąją poziciją. I PRIEDAS Tarybos ir Komisijos pareiškimas, įtrauktinas į Tarybos posėdžio protokolą Taryba, pasiekdama politinį susitarimą dėl bendrosios pozicijos dėl direktyvos, iš dalies keičiančios Tarybos direktyvą 91/440/EEB dėl Bendrijos geležinkelių plėtros, susitaria dėl šių punktų: 1. Geležinkelių rinka Bendrijoje gali būti atverta nuosekliais veiksmais ir laikantis su viešosiomis paslaugomis susijusių poreikių. 2. Tai reiškia, kad keleivinio transporto srityje rinkos atvėrimas dabartiniais pasiūlymais dėl teisės aktų yra susijęs tik su tarptautinėmis keleivių vežimo geležinkeliais paslaugomis, įskaitant kabotažą, o ne su keleivių vežimo valstybės viduje paslaugomis. 3. Būsimas reglamentas dėl keleivių vežimo keliais ir geležinkeliais viešųjų paslaugų, kurio pagrindinis tikslas – nustatyti teisinę kompensacijų už viešojo paslaugų pirkimo sutartis sistemą, o ne atverti geležinkelio paslaugų rinką, turėtų suteikti galimybę tiesiogiai sudaryti viešojo paslaugų pirkimo sutartis geležinkelio paslaugų srityje; dėl šio tiesioginio sutarčių sudarymo keleivių vežimo geležinkeliais paslaugų rinkos nereikėtų atverti plačiau, nei sutarta pagal direktyvą, iš dalies keičiančią Direktyvą 91/440. 4. Taip pat Tarybai yra svarbu, kad būtų išlaikyta valdžios institucijų galimybė numatyti integruotų geležinkelio tinklų naudojimą, ir ji pažymi, kad šiuo tikslu gali reikėti reglamente dėl su viešąja paslauga susijusių įsipareigojimų (SVPSĮ reglamentas) numatyti tiesioginį sutarčių sudarymą su tokiais tinklais. 5. Siekiant didesnio teisinio aiškumo, būsimose diskusijose dėl SVPSĮ reglamento reikės užtikrinti direktyvos, iš dalies keičiančios Direktyvą 91/440, ir SVPSĮ reglamento suderinamumą. 6. Siekiant susitarti dėl SVPSĮ reglamento, visų pirma reikės patikslinti šiuos klausimus: 7. tolimojo susisiekimo, miesto ir regioninio geležinkelio transporto sąvoką, laikantis subsidiarumo principo, kadangi įvairioms kompetentingoms institucijoms būdingos konkrečios aplinkybės; 8. atsakomybės už tarptautinių viešojo paslaugų pirkimo sutarčių finansavimą nustatymą; 9. investicijų mastą apskaičiuojant viešojo paslaugų pirkimo sutarčių trukmę. 10. Taryba įsipareigoja stengtis pasiekti politinį susitarimą dėl SVPSĮ reglamento kuo greičiau 2006 m. Per artimiausius šešis mėnesius reikia padaryti didelę pažangą, ypač daug dėmesio kreipiant į bendruosius skaidrumo, subsidiarumo ir teisinio aiškumo principus. [1] 2005 m. liepos 20 d. Komisija pateikė persvarstytą pasiūlymą, žr. COM(2005)319.